
	Μουσικός και θεατρικός
μονόλογος

Γράμματα στη Μητέρα
του Κώστα Μόντη

στο Θέατρο

του Ιδρύματος Μιχάλης Κακογιάννης

Την Τετάρτη 18 Φεβρουαρίου 2015, στις 21.00, το Ίδρυμα «Κώστας Μόντης», το Σπίτι της Κύπρου και το Ίδρυμα Μιχάλης Κακογιάννης παρουσιάζουν τον μουσικό και θεατρικό μονόλογο Γράμματα στη Μητέρα, του Κώστα Μόντη, στο Θέατρο του Ιδρύματος Μιχάλης Κακογιάννης, Πειραιώς 206, 177 78 Ταύρος.

Για πρώτη φορά το ποιητικό έργο του Κώστα Μόντη Γράμματα στη Μητέρα παρουσιάζεται σαν ένας μουσικός και θεατρικός μονόλογος. Μέσα από τα Γράμματα, ο ποιητής αποτυπώνει την οδύνη του για όσα συνέβησαν σε κρίσιμα για την Κύπρο χρόνια και μιλάει στη Μητέρα, το μόνο καταφύγιο του, για όλα αυτά που συστέλλονται και συγκλίνουν σε έναν αδιαπέραστο γεωμετρικό κύκλο χωρίς ελπίδα διαφυγής (Παντελής Βουτουρής), για τον ίδιο και για τον τόπο. Σε έναν συνεχή διάλογο με τη μουσική, αναπαρίσταται, σχεδόν σαν εφιάλτης, η περικοπή των συναισθημάτων, τα όνειρα που μας πήραν οι ταχυδακτυλουργοί, η αλλοτρίωση των ανθρώπων που κρύβονται πίσω απ’ τα τζάμια και οδοιπορούν σαν μυρμήγκια χωρίς να γνωρίζουν που βαδίζουν, η απρόσωπη εξουσία, το άδοξο τέλος του αγώνα 1955-1959, αλλά και η τουρκική εισβολή του 1974. Μελωδίες, ήχοι, τραγούδια και στίχοι συνθέτουν μεγάλες ανομολόγητες αλήθειες της ψυχής μας και της εποχής μας.

Έλενα Χατζηαυξέντη, ερμηνεία

Παντελής Βουτουρής, φιλολογική επιμέλεια και επιλογή κειμένων

Γιώργος Καλογήρου, μουσική σύνθεση

Μιράντα Θεοδωρίδου, σκηνογραφική και ενδυματολογική επιμέλεια

Συμμετέχουν οι μουσικοί, Σταυρούλα Σπανού, σαντούρι, Ιωάννα Γεωργίου, φλάουτο, Γιώργος Καλογήρου, λαούτο - κιθάρα – ούτι.
Η διάρκεια της παράστασης είναι 50 λεπτά.
Είσοδος ελεύθερη. Απαραίτητη η κράτηση θέσεων στα ταμεία του Ιδρύματος ή τηλεφωνικά στον αριθμό 210 3418579 (Δευτέρα έως Παρασκευή, 11:00-14:00). Θα τηρηθεί σειρά προτεραιότητας

Η παράσταση θα πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κυπριακής Δημοκρατίας.

